"प्र "स्वानासः अभिषववेलायामुपरवेषु शब्दं कुर्वन्तः "सोमासः सोमाः "रथाइव यथा शब्दं कुर्वन्तो रथाः "अर्वन्तो "न यथा शब्दं कुर्वन्तोऽश्वाः तथा "श्रवस्यवः शत्रुभ्योऽन्नमिच्छन्तः "राये। यजमानानां धनाय "अक्रमुः आगच्छन् ।
"सोमासः सोमाः "प्रशस्तिभिः प्रशस्ताभिः स्तुतिरूपाभिर्वाग्भिः "राजानो "न यथा राजानः "सप्त "धातृभिः सप्त होत्राभिः "यज्ञो "न यथा च यज्ञस्तथा "गोभिः गोविकारैः पयोभिः "अञ्जते अज्यन्ते । संस्क्रियन्त इत्यर्थः ।।
"सुवानासः सुवाना अभिषूयमाणाः "इन्दवः सोमाः "बर्हणा महत्या "गिरा स्तुतिरूपया वाचा "सुताः अभिषुताः सन्तः "मदाय मदार्थं "धारया "परि "अर्षन्ति परितो गच्छन्ति ।
"मतीनां स्तुतीनां "कारवः कर्तार ऋत्विजः "प्रत्नाः पुराणाः "वृष्णः सेचकस्य सोमस्य "हरस आहरस आहर्तारश्च "आयवः मनुष्याः "द्वारा यज्ञस्य द्वाराणि "अप "ऋण्वन्ति ।।
"नाभिं यज्ञस्य नाभिभूतं सोमं "नः अस्माकं "नाभा नाभौ अहम् "आ "ददे । पिबामीत्यर्थः । पीतसोमानामस्माकं चक्षुश्चित् चक्षुरपि "सूर्ये "सचा संगतं भवति । किंच "कवेः क्रान्तकर्मणः सोमस्य "अपत्यम्' अंशुम् "आ "दुहे आपूरयामि । ।
